กอกิว

กอกิว("ยังมีชายผู้หนึ่งแซ่กอ ชื่อยี่เดิมเป็นบุตรเศรษฐีอยู่ในเมืองเปียนเหลียง ครั้นอยู่มาเศรษฐีบิดามารดากอยี่ตายญาติพี่น้องก็ไม่มี กอยี่ผู้นี้ได้เล่าเรียนวิชาความรู้ดีทุกอย่างแต่ฝีเท้าเตะตะกร้อนั้นไม่มีผู้ใดสู้ได้ ชาวเมืองเรียกกอยี่ว่ากอกิวเป็นคนคบเพื่อนมากเที่ยวประจบประแจงไป เห็นผู้คนเขาทำสิ่งใดก็เข้าช่วยทำได้ทุกอย่าง พอได้อาศัยเลี้ยงชีวิต แต่กอกิวนั้นไม่รู้จักว่าสัตย์ซื่อกตัญญูและผู้มีคุณประการใด จนชาวบ้านชาวเมืองออกระอาไม่มีผู้ใดให้อาศัย")  เทียบกับ (且說東京開封府汴梁宣武軍，一個浮浪破落戶子弟，姓高，排行第二，自小不成家業，只好刺鎗使棒，最是踢得好腳氣毯。京師人口順，不叫高二，卻都叫他做高毬。後來發跡，便將氣毬那字去了毛傍，添作立人，便改作姓高，名俅。這人吹彈歌舞，刺鎗使棒，相撲頑耍，亦胡亂學詩、書、詞、賦。若論仁、義、禮、智、信、行、忠、良，卻是不會。只在東京城裏城外幫閒。) ซ้องกั๋ง (ฉุยหู่จฺว้าน) ตอนที่ 2. มีชื่อในภาษาจีนกลางว่า เกา ฉิว () เป็นขุนนางชาวจีนในยุคราชวงศ์ซ้อง (宋 ซ่ง) รับราชการในราชสำนักของพระเจ้าซ้องฮุยจง (宋徽宗 ซ่งฮุยจง) ในนวนิยายเรื่อง ซ้องกั๋ง (水滸傳 ฉุยหู่จฺว้าน) กอกิวถูกกำหนดให้เป็นหนึ่งในตัวละครปฏิปักษ์หลักและเป็นศัตรูคู่อาฆาตของ 108 ผู้กล้าแห่งเนียซัวเปาะ (梁山泊 เหลียงชานพัว) ที่เป็นกลุ่มตัวละครเอก

 ประวัติ 
สันนิษฐานว่ากอกิวเกิดเมื่อราว ค.ศ. 1076

ตำราประวัติศาสตร์จีน ฮุยจู่ลู่ (揮麈錄) โดยหวาง หมิงชิง (王明清) ระบุว่ากอกิวเป็นชาวจังหวัดไคฮงฮู้ (開封府 ไคเฟิงฝู่) ซึ่งเวลานั้นเป็นนครหลวงของราชวงศ์ซ้อง และบิดาของกอกิวคือเกา ตุนฟู่ (高敦復) กอกิวมีพี่ชายน้องชาย 2 คนและบุตรชาย 4 คน กอกิวเป็นบุตรคนรองของครอบครัว บิดาเป็นผู้ตั้งชื่อให้กอกิว

 การรับราชการ 
เดิมกอกิวเป็นข้ารับใช้ของซูชื่อ (蘇軾) หรือซูตงพัว (蘇東坡) ผู้เป็นกวีและรัฐบุรุษ ก่อนจะย้ายมารับใช้ศิลปินหวาง เชิน (王詵) ฮุยจู่ลู่ ระบุว่ากอกิวเป็นนักเขียนที่มีฝีมือ กอกิวเข้าเฝ้าพระเจ้าซ้องฮุยจงเมื่อราวเดือนพฤศจิกายน ค.ศ. 1109 ในรัชสมัยพระเจ้าซ้องฮุยจง กอกิวเข้าร่วมรบในยุทธการต่าง ๆ ภายใต้การบังคับบัญชาของหลิว จ้งอู่ (劉仲武) และติดตามหลิน ชู (林摅) ในภารกิจทางการทูตกับราชวงศ์เหลียว (遼) ของชาวคีตัน กอกิวเป็นที่โปรดปรานของพระเจ้าซ้องฮุยจง จึงได้รับการเลือนตำแหน่งอย่างรวดเร็วและขึ้นมาดำรงตำแหน่งเสนาบดีกลาโหม หรือไทอวย (太尉 ไท่เว่ย์) เมื่อ ค.ศ. 1117 เพียง 8 ปีหลังพระเจ้าซ้องฮุยจงขึ้นครองราชย์ ความโปรดปรานของพระเจ้าซ้องฮุยจงที่มีต่อกอกิวมีที่มาจากความสามารถของกอกิวในการเล่นชู่จฺวี (蹴鞠) ซึ่งเป็นกีฬาที่พระเจ้าซ้องฮุยจงโปรด นอกจากนี้พระเจ้าซ้องฮุยจงยังโปรดความสามารถด้านวรรณกรรมและศิลปะของกอกิว นอกเหนือจากคุณสมบัติภายนอกเหล่านี้ เชื่อกันว่ากอกิวได้สร้างผลงานยิ่งใหญ่ต่อรัชสมัยของพระเจ้าซ้องฮุยจง

 ภาพลักษณ์ของกอกิวในนวนิยาย 

 ดูเพิ่ม 
 รายชื่อตัวละครในซ้องกั๋ง

 หมายเหตุ 

 อ้างอิง 

 บรรณานุกรม 





หมวดหมู่:ตัวละครในซ้องกั๋ง
หมวดหมู่:ขุนนางสมัยราชวงศ์ซ่ง